burgasdotpro/wikipedia huggingface dataset:
Miloslav Mojžiš (hudobný skladateľ)

Miloslav „Miňo“ Mojžiš (* 14. júl 1958, Banská Bystrica† 29. máj 2019) bol slovenský skladateľ, aranžér, textár, scenárista, spisovateľ, producent, inštrumentalista a dirigent.
Životopis.
Vyrastal v hudobníckej rodine, kde domáci orchester interpretoval diela svetových klasikov. V Ľudovej škole umenia bol žiakom svojej starej matky Alžbety Szabovej v hre na klavír. Ovplyvnila ho hudba skupín Prúdy, Collegium Musicum, Blue Effect, Emerson, Lake and Palmer, Yes, Genesis, King Crimson, Deep Purple, Black Sabbath, Led Zeppelin a iných svetových interpretov. V roku 1972 založil skupinu B.A.C.H., po presťahovaní sa do Košíc skupinu Afect (1974), Exact (1979) a Magic Orchestra 1989. Založil Festival stredoškolských skupín 1974 a Košický hudobný maratón 1980. V roku 1982 v rámci základnej vojenskej služby založil a dirigoval Dychový orchester Berounských kasáren. V roku 1982 odohral pre Divadlo pod kupolou v Košiciach predstavenia Cyrano z predmestia. V roku 1985 zreorganizoval skupinu Exact, do ktorej prišiel Marián Oravec a Peter Slivka. V roku 1988 pod vedením Richarda Zimmera, vtedajšieho šéfdirigenta Štátnej filharmónie Košice študoval orchestrálnu kompozíciu. V tom istom roku uviedol svoju fantáziu na motívy A. Saint-Exupéryho Malý princ v spolupráci s členmi Štátnej filharmónie Košice, speváckeho zboru, členov baletu ŠD Košice, hercov bábkového divadla Košice a skupiny Exact. V roku 1993 uviedol na scénu ŠD Košice muzikál Cyrano z predmestia, v ktorom účinkoval 3 roky. Ako hosťujúci hudobník účinkoval v skupine Prúdy. V roku 1996 vydal s Pavlom Hammelom CD Život je…. V roku 2005 mu ŠD Košice uviedlo muzikál pre deti Maťko a Kubko.. Spolupracuje s interpretmi všetkých hudobných žánrov: Pavol Hammel, Peter Paul Pačut, Jaroslav Dvorský, Tatiana Paľovčíková (obaja sólisti ŠD Košice), FS Šarišan, FS Železiar a ďalší. V roku 2006 založil OZ Moses production a v roku 2009 OZ Divadlo hudby. Od roku 2010 viceprezident Lisztovej spoločnosti na Slovensku a od roku 2011 prezident Spolku Franza Liszta. Šéfredaktor nezávislého časopisu z oblasti histórie, kultúry a spoločnosti Sclavissimo, predseda Záujmového odboru Matice slovenskej Sclavissimo od roku 2011, prezident Paripa. o.z od roku 2014.
Tvorba.
Inštrumentácia.
hráč na klávesové nástroje v skupinách: Magic Orchestra, The Exact, Prúdy, Xibalba, ProRock, MatchaLaba, Music Theatre Orchestra, Baluch, Koľvek ₰ Mojžiš
Mužská dvojhra na SA Tennis Open 2010

Mužská dvojhra na SA Tennis Open 2010 sa hrala ako súčasť SA Tennis Open 2010 od 1. do 7. februára 2010. Titul získal Španiel Feliciano López, ktorý vo finále porazil Francúza Stéphane Roberta 7-5, 6-1. Bol to jeho druhý titul v dvojhre na okruhu ATP.
Ján Pálfi (1663 – 1751)

Ján (IV./V. Bernard Štefan) gróf Pálfi - prídomok "Pálffy de Erdőd" (* 20. august 1663, Častá - Červený Kameň - † 24. marec 1751, Bratislava) bol uhorský šľachtic, vojvodca, palatín (1741-1751), krajinský sudca a chorvátsky bán.
Životopis.
Narodil sa do jedného z najvýznamnejších uhorských šľachtických rodov.
Ako osemnásťročný vstúpil do cisárskej armády. V roku 1686 bol za statočnosť pri oslobodzovaní Budína vymenovaný za pobočníka hlavného veliteľa cisárskeho vojska vojvodu Karola V. Lotrinského. Po jeho smrti bojoval spoločne s Eugenom Savojským v Taliansku a Uhorsku.
V roku 1693 bol povýšený na generála a v roku 1700 na poľného podmaršala. Na začiatku vojny o španielske dedičstvo bojoval proti cisárovým nepriateľom v Bavorsku.
Po vypuknutí Rákociho povstania ostal verný cisárovi. V roku 1704 bol vymenovaný za chorvátskeho bána a zástupcu veliteľa protikuruckých vojsk Siegberta Heistera. V roku 1704 bol povýšený na generála jazdectva. V roku 1705 zvrátil útokom do tyla nepriateľa v prospech cisárskych vojsk výsledok bitky pri Budmericiach. Rozhodujúcou mierou sa podieľal na víťazstve cisárskych vojsk v bitke pri Trenčíne v roku 1708. V roku 1709 bol povýšený na poľného maršala. Po Heisterovom zosadení ho cisár Jozef I. vymenoval za veliteľa habsburských vojsk v Uhorsku. Dňa 1. mája 1711 prijal na Majténskom poli (v dnešnom Rumunsku) kapituláciu posledných 12 000 kuruckých bojovníkov.
Po porážke Rákociho povstania sa stal hlavným županom Šarišskej stolice. Vo vojne proti Turkom v rokoch 1716-1718 bol hlavným veliteľom cisárskeho jazdectva. 
Po uzavretí Požarevackého mieru (21. júla 1718) ho cisár Karol VI. vymenoval za uhorského miestodržiteľa, dedičného hlavného kapitána Bratislavského hradu a župana Bratislavskej stolice. Po nástupe Márie Terézie od roku 1741 zastával post palatína.
Pepe

Pepe, vlastným menom Képler Laveran Lima Ferreira (* 26. február 1983, Maceió, Brazília) je bývalý portugalský futbalista s brazílskymi koreňmi, ktorý hral za portugalský klub FC Porto.
Masatomi Ikeda

Masatomi Ikeda (* 8. apríl 1940, Tokio † 21. jún 2021) bol japonský učiteľ bojového umenia aikido, držiteľ technického stupňa 7.Dan Aikikai.
Taktiež je držiteľom technického stupňa 5. Dan v sumo a 4. Dan v judo. Je žiakom učiteľa Hiroši Tadu. Od roku 1977 do roku 2002 vyučoval aikido vo Švajčiarsku, Taliansku a iných európskych krajinách. Medzi jeho najlepších žiakov patria Michele Quaranta 6.Dan Aikikai, Daniel Vetter 6. Dan Aikikai a Fritz Heuscher 6. Dan Aikikai.
Logistics

Matt Gresham (* 30. júl 1981, Cambridge, Anglicko), viac známy ako Logistics, je anglický drum and bassový hudobný producent a DJ z mesta Cambridge. Má nahrávaciu zmluvu s vydavateľstvom Hospital Records a vydáva hudbu od roku 2004. Tvorí pomocou softvéru Reason 3 a sekvencerov Cubase. Jeho hudobný štýl inklinuje viac k drum and bassu s vplyvom soulu, ale tiež sa zameriava na klubové publikum radšej než domáce publikum, a je popisovaný vydavateľstvom Hospital Records ako "„preklenutie priepasti medzi nevýrazným subžánrom, liquid funk, a viac vzrušujúcim, tanečným drum and bassom“". Jeho starší brat, Dan Gresham, známy ako je tiež drum and bassový producent podpísaný pod Hospital Records. Matt s ním spolupracoval na spoločnom projekte s názvom pred začatím svojej sólovej kariéry.
Životopis.
Matt Gresham vyrástol na počúvaní gitarovej hudby ako Rage Against the Machine a downtempo elektronicej hudby. Jeho nebral záujem o drum and bass, na rozdiel od svojho brata v tej dobe, až kým bol predstavený na LP „Music Box“ vydaný cez vydavateľstvo Full Cycle Records, ktorý sa mu páčil a popísal ho ako "„ako Downtempo melódie s dvojnásobnými beatmi“". 
Prvé vydanie Matta Greshama bolo zapojené do spolupráce v cez vydavateľstvo Tangent Recordings v roku 2003. Jeho prvé vydanie pod názvom Logistics bolo "„Come To You / Music“" cez Nu:Tone vlastné vydavateľstvo s názvom Brand.nu, ktoré hlavne odkazuje na Hospital Records. V tom čase Matt dostal akademický titul v grafickom dizajnérstve na Goldsmiths College, ale odišiel s cieľom ďalej rozvíjať profesionálnu kariéru v hudobnej produkcii v drum and bassovej scéne. Po odchode z vysokej školy vydal niekoľko skladieb ako "Together and Spacejam" (z "Spacejam EP") a "The Trip" (z "Weapons of Mass Creation 2"), ktoré prilákali pozornosť a vplyv niektorých hlavných drum and bassových DJov na britskej scéne, vrátane umelcov ako Grooverider a Andy C.
Jeho najpozoruhodnejším úspechom je album z roku 2006 pod názvom "Now More Than Ever", ktorý vyhral cenu Xtra Bass rozhlasovej stanice BBC 1Xtra. Tony Colman z London Elektricity, manažér vydavateľstva Hospital Records opísal album v rozhovore (v tej dobe) „najviac horlivo očakávaný debutový album, ktorý bol kedy vydaný cez Hospital“.
Spolu so svojim bratom a kamarátmi Cambridge drum and bassu vytvorili duo Commix 
Logistics pomáha prevádzkovať nočný klub "Spoonfed" v Cambridgskom klube Fez Club.
Don Juan alebo Byronov život

Don Juan alebo Byronov život je biografický román autora André Mauroisa o anglickom básnikovi lordovi Byronovi. Román vyšiel prvýkrát v roku 1952 vo vydavateľstve Bernard Grasset. Slovenský preklad vyšiel roku 1981 vo vydavateľstve Slovenský spisovateľ.
Je to dôkladná a hĺbková biografia známeho romantického básnika zahŕňajúca i aspekty jeho života, ktoré sa obvykle nevyskytujú v učebniciach. Text obsahuje časti jeho poém, ktoré prebásnil Ján Buzássy.
Mužská štvorhra na SA Tennis Open 2010

Mužská štvohra na SA Tennis Open 2010 sa hrala ako súčasť SA Tennis Open 2010 od 1. do 7. februára 2010. Titul získali Ind Rohan Bopanna a Pakistanec Aisam-ul-Haq Qureshi, ktorí vo finále porazili slovensko-izraelský pár Karol Beck, Harel Levy 6-2, 3-6, 10-5.
SAP Open 2010

SAP Open 2010 bol tenisový turnaj mužov, ktorý sa konal v dňoch od 8. do 14. februára 2010 na otvorených dvorcoch s tvrdým povrchom v kalifornskom San José. Titul v dvojhre získal Španiel Fernando Verdasco, ktorý vo finále porazil Američana Andy Roddicka. Bol to jeho štvrtý titul v dvojhre na okruhu ATP. Titul vo štvorhre získali Američania Mardy Fish a Sam Querrey, ktorí vo finále porazili nemecko-argentínsky pár Benjamin Becker, Leonardo Mayer. Pre Fisha to bol 7. a pre Querreyho prvý titul vo štvorhre na okruhu ATP. 
Víťazi.
Dvojhra mužov.
 Fernando Verdasco vs. Andy Roddick 3-6 6-4 6-4
Štvorhra mužov.
 Mardy Fish / Sam Querrey vs. Benjamin Becker / Leonardo Mayer 7-6(3) 7-5
Mužská dvojhra na SAP Open 2010

Mužská dvojhra na SAP Open 2010 sa hrala ako súčasť SAP Open 2010 od 8. do 14. februára 2010. Titul získal Španiel Fernando Verdasco, ktorý vo finále porazil Američana Andy Roddicka 3-6, 6-4, 6-4. Bol to jeho štvrtý titul v dvojhre na okruhu ATP.
Athénaios z Naukratidy

Athénaios z Naukratidy (starogr. Ἀθήναιος Ναυκρατίτης Athénaios Naukratités; ) bol grécky spisovateľ, narodený v egyptskom meste Naukratis pred rokom 200 po Kr. 
Je predstaviteľom tzv. druhej sofistiky. Jeho dialóg Deipnosofistai (Δειπνοσοφισταί, Hodujúci mudrci, 15 kníh) opisuje podľa vzoru Platónovho "Symposia" hostinu filozofov, umelcov a učencov, ktorí rozprávajú o najrôznejších témach, o jedle, hudbe, tanci či literatúre. Má predovšetkým hodnotu dokumentárnu pre množstvo citátov zo starších autorov.
Klute

Klute, vlastným menom Tom Withers je rešpektovaný drum and bassový DJ a producent z Londýna.
Je takisto bubeníkom, spevákom a skladateľom v anglickej hardcore skupine The Stupids, a ako prvý sa obrátil k elektronickej produkcii v skorých 90-tych rokoch, pred drum and bassom experimentoval s technom. Vydal dve 12" pod vydavateľstvom Override v rokoch 1995-96, a tiež sa objavil na Ninja Tune kompiláciách. V roku 1998 debutoval Klute s LP "Casual Bodies", ktorý bol vydaný s rozmnožovacou Certificate 18 potlačou, "Fear of People" nasledoval v roku 2000.
V roku 2001 založil vydavateľstvo Commercial Suicide. Cez neho vydal svoj vlastný materiál, vrátane albumu "Lie, Cheat &amp; Steal" (2003), "No One's Listening Anymore" (2005) "The Emperor's New Clothes" (2007) a najnovšie "Music for Prophet" (2010). Všetky tieto albumy sú dvojité CD s jedným drum and bassovým CD a druhým downtempo technom a breakbeatom, a dostal rozsiahly súhlas komunity elektronickej hudby. Skladba „Time 4 Change“ z albumu "No One's Listening Anymore" bola posledne zahraná naživo Johnom Peelom.
Vydavateľstvo tiež vydalo skladby od umelcov ako Amit, Break, Digital, Spirit, Calibre, Hive, SKC a Chris Su, vytvorené ako jedno z väčších hráčov v drum and basse.
Kluteho štýl drum and bassu je silne ovplyvnený technom. Je to hlboký a progresívny, s nádychom house, dub a trance s častým použitím vokálov. Hoci Klute je jedným z najmelodickejších hudobných umelcov v drum and basse, jeho skladby sú stále typicky určené pre DJov a tanec.
Rovnako Klute vydáva hudbu pod svojím vlastným vydavateľstvom, tiež vydáva pod vydavateľstvami Hospital Records, 31 Records, Soul:R, Metalheadz a Breakbeat Science Recordings.
Mužská štvorhra na SAP Open 2010

Mužská štvohra na SAP Open 2010 sa hrala ako súčasť SAP Open 2010 od 8. do 14. februára 2010. Titul získali Američania Mardy Fish a Sam Querrey, ktorí vo finále porazili nemecko-argentínsky pár Benjamin Becker, Leonardo Mayer 7-6(3) 7-5. Pre Fisha to bol 7. a pre Querreyho prvý titul vo štvorhre na okruhu ATP.
Ján Pálfi

Ján Pálfi (staršie "Ján Pálffy"; ) môže byť:
Makarska rivijera

Makarska rivijera alebo Makarsko primorje alebo (po slovensky) Makarská riviéra je pás dalmátskeho pobrežia Jadranského mora v Chorvátsku, dlhý cca 53 kilometrov, avšak len niekoľko sto metrov široký. Nachádza sa pod štítmi masívu Biokovo, vytvárajúceho neopakovateľnú panorámu a chrániaceho pobrežie pred severným vetrom. 
Makarská riviéra je vymedzená na severozápade letoviskom Brela a na juhovýchode Gradacom, resp. deltou rieky Neretvy. Slnečné podnebie, čistá voda a dlhé kamienkové pláže sú dôvodom obľúbenosti tejto časti Jadranu a robia z nej veľmi populárnu turistickú destináciu. 
Prirodzeným centrom je okresné mesto Makarska a najvýznamnejšie turistické letoviská sú Brela, Baška Voda, Podgora a Gradac. Z miestnych prístavov premávajú trajekty a výletné lode na ostrovy Brač, Hvar, Korčula a polostrov Pelješac, ktoré sú vyhľadávanými destináciami na dovolenku alebo výlety.
Z Makarskej vedie prístup do Prírodného parku Biokovo, pri Gradaci sa nachádzajú Baćinska jezera a neďaleko je aj bosnianske pútnické mestečko Međugorje.
Doprava.
Riviéra je dostupná po diaľnici A1, z ktorej vedie na pobrežie niekoľko výjazdov (Šestanovac, Zagvozd a Ravča). Zo Splitu vedie pobrežím k Dubrovniku Jadranská magistrála, na ktorú sú napojené všetky letoviská. Takmer všetky strediská majú prístav alebo aspoň mólo a tým prístup po mori. Najbližšie letiská sa nachádzajú v Splite a Dubrovniku.
Puttučéri

Puttučéri (iné slovenské prepisy: Puttuččéri, Puduččéri, Pándíčárí; angl. "Puducherry", staršie "Pondicherry"; fr. "Pondichéry"):
Biokovo

Biokovo je horský masív v centrálnej časti dinárskej sústavy a druhé najvyššie chorvátske pohorie, situované na dalmátskom pobreží Jadranu. Najvyšší vrch Sveti Jure dosahuje výšku a leží priamo nad letoviskom Makarska. Časť pohoria (196 km²) je chránená ako prírodný park.
Poloha.
Biokovský hlavný hrebeň je dlhý 25 km a začína na severozápade v sedle Dubci, ktoré ho spolu s riekou Cetina oddeľuje od pohoria "Mosor". Na juhu začína v sedle Staza a na východe v sedle Kozica (), kde nadväzuje pohorie Rilić (často priraďované k Biokovu). V centrálnej časti je iba 7 km široký, no stúpa do výšky cez Biokovo sa vyznačuje prudkými južnými a len pozvoľne sa zvažujúcimi severnými svahmi. Za priaznivých podmienok je z najvyšších polôh dovidieť k talianskemu vrchu Monte Gargano, vzdialenému 252 kilometrov.
Euro Players Tour Championship 2010/2011 – Turnaj 2

Euro Players Tour Championship - Turnaj 2 bol snookrových turnaj, ktorý sa konal od 30.septembra do 3. októbra 2010 v Bruggách v Belgicku. Vo finále vyhral Shaun Murphy, ktorý porazil Matthewa Coucha 4-2.
Body do rebríčka.
Profesionálnym hráčom boli ponúknuté aj body do rebríčka Main Tour:
Celle

Celle je mesto v Nemeckom Dolnom Sasku nachádzajúce sa približne 40 kilometrov od mesta Hannover. 
Mesto má približne 70 154 obyvateľov (2010). Ide o správne centrum okresu Celle. Mestom preteká rieka Aller, ktorá sa vlieva do Vezery.
Istebník (Trenčín)

Istebník (staršie názvy: "Isztebnik", "Iztebnik" (1598), "Istebnik" (1773), "Vághidas" (19071913)) je v súčasnosti časť mesta Trenčín. V roku 2001 mal 639 obyvateľov (cenzus). Prvá písomná zmienka pochádza z roku 1208. Významné bolo vybudovanie Považskej železnice v roku 1883, kedy obec získala železničnú stanicu. V roku 1913 bola k obci pričlenená obec Žabinec. V roku 1960 bola obec spojená s obcou Orechové ako obec Závažie. V roku 1972 bola táto obec pričlenená k mestu Trenčín.
Orechové

Orechové (staršie názvy Orechow, Orechó, Orechowe, Orecho, Orehó, Diósfalu) je bývalá samostatná obec, v súčasnosti časť mesta Trenčín. Prvá písomná zmienka je z roku 1439. V roku 2001 mala 795 obyvateľov (cenzus). V roku 1960 bola zlúčená s obcou Istebník do obce Závažie. Od roku 1972 je pripojená k mestu Trenčín.
V Orechovom je pochovaný rímskokatolícky učiteľ Ferdinandus Szendrey.
Zlatovce

Zlatovce sú mestská časť Trenčína, do roku 1976 samostatná obec.
Názvy od konca 18. storočia.
1773 Zlatocz, Zlatowcze; 1786 Zlatócz, Zlatowcze; 1808 Zlatócz, Zlatowce; 1863 Zlatoc; 1873–1902 Zlatóc; 1907–1913 Vágaranyos; od roku 1920 Zlatovce. 
Dejiny.
Prvá písomná zmienka pochádza z roku 1244. V roku 1952 bola k obci pričlenená obec Hanzlíková. V roku 1976 bola obec pripojená k Trenčínu.
Charakteristika.
Nachádza sa tu množstvo škôl a obchodov ako aj vlaková stanica, ktorá poskytuje priame spojenie na trase Bratislava - Žilina. Od roku 2014 prebieha výstavba rezidencie Vinohrady- radovej bytovej a domovej zástavby cca 0,5 km severne od centra obce. Súčasťou Zlatoviec je aj Detské mestečko, ktoré začalo písať svoju históriu v roku 1973. V roku 2017 bolo Detské mestečko zapísané do ústredného zoznamu národných kultúrnych pamiatok SR na podnet bývalých odchovancov.
Biskupice (Trenčín)

Biskupice (staršie názvy: "Pisspek", "Biskupicz", "Trencsén Püspöki") je časť mesta Trenčín, súčasť mestskej časti Stred (Trenčín). K Trenčínu boli pripojené v roku 1964. Úradný názov obce od roku 1920 bol Trenčianske Biskupice. V roku 2001 tu žilo 606 obyvateľov (cenzus).
Prvá písomná zmienka o obci je z roku 1208, kedy sa spomína ako majetok nitrianskeho biskupstva. Územie obce tvorí okrem vlastného územia Trenčianskych Biskupíc aj územie voľakedy samostatných obcí Belá, Nozdrkovce, Bobrovník. Tieto tri obce boli v roku 1895 spojené do jednej administratívnej jednotky a v roku 1907 pripojené k obci Trenčianske Biskupice. 
Zachoval sa tu pôvodne románsky kostol sv. Kozmu a Damiána z polovice 13. storočia s hodnotnými gotickými nástennými maľbami a nevhodnou modernou prístavbou.
Na území obce sa nachádza letisko, ktoré sa začalo stavať v roku 1939. 
V Trenčianských Biskupiciach sa vyrobilo 12 lietadiel Ju (Junkers) 87 D-5. Šesť z nich bolo zakúpených Luftwaffe a zvyšok ostal Slovenským vzdušným silám.
Pavla Vykopalová

Pavla Vykopalová (* 23. marec 1972, Praha) je česká operná speváčka, jedna z najvyhľadávanejších českých sopranistiek súčasnosti.
Vyštudovala spev na Štátnom konzervatóriu v Prahe, štúdiá ukončila v roku 1993. Najskôr bola členkou Pražského filharmonického zboru, sólovú kariéru začala ako mezzosoprán pod pedagogickým vedením Lenky Šmídovej a od roku 1997 profesora Jiřího Kotouča. V roku 2006 prešla na soprán, v súkromných hodinách pokračuje u profesorky Marie Urbanovej.
V svojom repertoári má operné roly od baroka až do 20. storočia, okrem opery sa venuje aj oratórnej, kantátovej a piesňovej literatúre vrátane súčasnej tvorby.
Angažmán.
V priebehu štúdia na konzervatóriu vystupovala v predstaveniach Opery Mozart, po absolvovaní konzervatória jej bol ponúknutý angažmán v opernom súbore Divadla Josefa Kajetána Tyla v Plzni (1998). Od januára 2009 je členkou Národného divadla Brno, súčasne vystupuje ako stály hosť opery Národného divadla v Prahe (od roku 1999) a Štátnej opery Praha. V roku 2003 vystúpila v Théâtre du Châtelet v Paríži (rola Karolky - Janáček: Jej pastorkyňa). V rokoch 2011/12 stvárnila hlavnú úlohu Jenůfy v Janáčkovej opere Jej pastorkyňa v koprodukcii troch francúzskych operných domov - v Rennes, Limoges a Reims.
Sopránové roly.
Oratorný a kantátový repertoár
Piesňové cykly
Lie, Cheat &amp; Steal

Lie, Cheat &amp; Steal je dvojalbum drum and bassového hudobníka Klute. Druhý disk je nazvaný „You Should Be Ashamed“ a neobsahuje drum and bassové skladby. Americká verzia tohto albumu bola vydaná pod vydavateľstvom Breakbeat Science Recordings.
Alternative dance

Alternative dance alebo indie dance (tiež môže znamenať underground dance v USA) je hudobný žáner, ktorý mieša subžánre rocku s elektronickou tanečnou hudbou. Hoci na britských súostroviach bol veľmi obmedzený, bol v Amerike a celosvetovo zverejnený takými skupinami ako New Order v 80-tych rokoch a The Prodigy v 90-tych rokoch.
Štýl.
AllMusic uviedol k alternative dance mixes „melodická štruktúra piesne alternatívneho a indie rocku s elektronickými beatmi, syntetizátormi a/alebo samplami, a klubovo orientovaná post-disco dance hudba“. "Sacramento Bee" ho označuje ako „postmodern – europop – synthpop – new wave v mixéri“. Kultúrny historik Piero Scaruffi naznačuje, že prvým dôkazom electronic body music bolo Belgicko a neskôr Kanada v rokoch 1980 až 1984, ktorý položil základy pre alternative dance prienik v 90-tych rokoch.
Žáner je ťažko opísateľný v klubovej kultúre pre inšpiráciu pri začlenení iných hudobných štýlov ako je synthpop, acid house a trip-hop. Alternative dance umelci sú identifikovaný cez ich označenie, štruktúru alebo splynutie špecifických hudobných prvkov.
Veronika Strapeková

Veronika Strapeková (za slobodna Feriancová) (* 19. február 1978, Bratislava) je slovenská reprezentantka v synchronizovanom plávaní. V roku 2000 bola v páre s Ivanou Zozuľákovou necestujúcou náhradníčkou na Olympijské hry 2000 v Sydney, na ktorých Slovensko reprezentovali Lívia a Lucia Allárové. Spolu s Katarínou Havlíkovou sa zúčastnila Olympijských hier 2004 v Aténach, kde obsadili v disciplíne páry 22. miesto. Od roku 2009 súťaží v kategórii Masters. V roku 2009 sa stala dvojnásobnou majsterkou Európy , v roku 2010 dvojnásobnou majsterkou sveta. a v roku 2012 dvojnásobnou majsterkou sveta.
Administratívne členenie Peru

Peru sa hierarchicky člení na:
Regióny.
V roku 2002 bol zákonom spustený proces tvorby regiónovregiones (na celom území Peru okrem hlavného mesta). Proces ich tvorby (tzv. regionalizácia) bol začatý podľa zákona tým, že vznikli zákonom predpísané regionálne vlády (gobierno regional), ktoré majú byť podľa zákona "spočiatku" zodpovedné za územia departmentov. Proces tvorby regiónov však nebol ukončený, pretože zákon požaduje, aby každý región bol odsúhlasený referendom a vznikol zlúčením viacerých departmentov ("La conformación y creación de regiones requiere que se integren o fusionen dos o más circunscripciones departamentales colindantes, y que la propuesta sea aprobada por las poblaciones involucradas mediante referéndum") a nič z toho sa neuskutočnilo (stav 2010). Napriek tomu, že regióny teda de iure ešte neexistujú, používa sa aj označenie región namiesto department; na oficiálnych stránkach vlády aj štatistického úradu, ale hovoria len o departmentoch. Každému departmentu (aj ústavnej provincii Callao) teda aktuálne zodpovedá jeden ("budúci") región, pričom hlavné mesto (provincia Lima) nepatrí do žiadneho regiónu.
Lucia Molnárová (plavkyňa)

Lucia Molnárová, rod. Habová (* 11. jún 1984) je slovenská reprezentantka v synchronizovanom plávaní. Od roku 2009 súťaží v kategórii Masters. V roku 2009 sa stala dvojnásobnou majsterkou Európy , v roku 2010 trojnásobnou majsterkou sveta a v roku 2012 dvojnásobnou majsterkou sveta.
Synchronizované plávanie

Synchronizované plávanie (alebo tiež umelecké plávanie alebo akvabely) je individuálny plavecký šport. Je to jedinečná kombinácia tanca, plávania a gymnastiky. Od roku 1984 je zaradený do programu olympijských hier. Medzinárodné súťaže sa riadia pravidlami svetovej plaveckej federácie FINA. Na olympijských hrách štartujú výlučne ženy. Na majstrovstvách sveta od r. 2015 môžu štartovať aj muži v zmiešaných pároch.
Športovkyňa vykonávajúca synchronizované plávanie sa nazýva "Akvabela" alebo "synchronizovaná plavkyňa" alebo "pretekárka synchronizovaného plávania". Názov pochádza z latinčiny, kde aqua znamená „voda“ a bella „pekná“.
Pravidlá.
Časové limity technických a voľných zostáv.
Povolená tolerancia časového limitu je +- 15 sekúnd.
Slovenské výsledky.
Olympijské Hry
Majstrovstvá sveta
Majstrovstvá Európy
Majstrovstvá sveta juniorov
Majstrovstvá Európy juniorov
Majstrovstvá SR Senior
Majstrovstvá SR Junior
Majstrovstvá SR SŽ
Majstrovstvá SR MŽ
Diskografia Hospital Records

Toto je diskografia Hospital Records a dcérskych vydavateľstiev.
Naukratis

Naukratis () je najstaršia grécka kolónia v Egypte, v delte Nílu. Existencia Naukratidy je dosvedčená archeologickými nálezmi už na sklonku 7. stor. pred Kr. 
Za egyptského kráľa Ahmoseho II. (570-526 pred Kr.) bolo grécke sídlisko rozšírené; podľa Hérodota si tam vtedy postavili obyvatelia Milétu, Samu a Aigíny svoje chrámy a ďalšie grécke mestá (Chios, Rhodos, Knidos) spoločnú svätyňu. Významnú úlohu v styku s Egyptom hral najmä Milét. Ako stredisko obchodu v Egypte si podržala Naukratis význam aj po založení Alexandrie.
Naukratis bola rodiskom spisovateľa Athénaia (kon. 2. stor. po Kr.) a gramatika Iúlia Polydeuka (2. pol. 2. stor. po Kr.).
Q Project

Q Project, vlastným menom Jason Robert Greenhalgh, je drum and bassový hudobný producent v súčasnosti podpísaný pod vydavateľstvo Hospital Records. Spolu s producentom Paulom Smithom, ktorý produkuje pod pseudonymom Spinback, je súčasťou Total Science. Najviac je známy pre skladbu „Champion Sound“, ktorá je považovaná za jednu z najznámejších rave hýmn 90-tych rokov.
Puritanical Euphoric Misanthropia

Puritanical Euphoric Misanthropia je piaty štúdiový album symfonickej black metalovej skupiny Dimmu Borgir. Album vyšiel pod vydavateľstvom Nuclear Blast Records v roku 2001.
Renault Dauphine

Renault Dauphine je automobil nižšej strednej triedy, ktorý vyrábala francúzska automobilka Renault v rokoch 1956-1967. Luxusná verzia sa predávala pod názvom Renault Dauphine Ondine v rokoch 1960-1962.
Vyvážal sa do mnohých krajín, a to do Južnej Afriky, Austrálie, Mexika, Belgicka a Írska. Licencovaný bol v Brazílii, Španielsku, Argentíne, Izraeli, USA a Japonsku. Športový model Rena Renault Dauphine Gordini sa vyrábal so štvorstupňovou prevodovkou a kotúčovými brzdami na všetkých štyroch kolesách a s upraveným silnejším motorom. Model Dauphine mal nahradiť v roku 1956 model Renault 4CV a rovnako mal jednoduchú karosériu, bol to 4-dverový sedan, no uchytenie predných dverí bolo rozdielne, pretože pri 4CV sa otvárajú na opačnú stranu ako je dnes obvyklé. Dauphine bol ťažší a väčší než 4CV a mal rovnakú motorizáciu v rozsahu 760 cm³ do 845 cm³ a výkonnostne od 19 do 32 koní. Magazín Road and Track zverejnil, že zrýchlenie z 0 na 97 Km/h bolo za 32 sekúnd. Rovnako ako predchodca mal motor vzadu. Pôvodný názov bol Corvette, ale neskôr bol zmenený na Dauphine.
Dve edície boli upravené na zvýšenie výkonu. Amédée Gordiny navrhol verziu Dauphine prerobenú na výkon 37 koní a takto upravované verzie sa predávali pod názvom Dauphine Gordini. Limitovaná edícia 2140 nazývaná 1093 bola upravená na výkon 55 koní a mala dvojitý karburátor, štvorrýchlostnú manuálnu prevodovku a maximálnu rýchlosť 140 Km/h. Model 1093 bol dostupný iba v bielej farbe s modrými pruhmi. Počas 10 rokov výroby sa vyrobilo 2 150 738 kusov Dauphine. V Anglicku to bolo jeden z najviac dovážaných automobilov a veľmi predávaných.
Model sprevádza zlá povesť pre nízky výkon a zlú ovládateľnosť. V mnohých predajniach hlavne v USA a VB bolo auto známe kvôli početným mechanickým poruchám. V roku 2002 bol model Dauphine vyhlásený za deviate najhoršie auto storočia. V roku 2007 bol model zaradený medzi 50 najhorších áut sveta, nazvaný najmenej efektívny kúsok francúzskych inžinierov od dôb Maginotovej línie.
Peugeot Partner

Peugeot Partner je dodávkový automobil a automobil pre voľný čas, ktorý vyrába francúzska automobilka Peugeot od polovice 90. rokov. Dodávková verzia má názov Partner a verzia pre voľný čas Partner Combi. V Taliansku je známy ako Peugeot Ranch. Vozidlo je takmer zhodné s modelom Citroën Berlingo a podobne ako Berlingo, aj Peugeot Partner sa vyrába vo verzii s elektrickým motorom. Druhá generácia bola predstavená v roku 2008, nazývaná aj Partner Tepee.
Ralph Hartley

Ralph Vinton Lyon Hartley (* 30. november 1888, Spruce, Nevada, USA – † 1. máj 1970, New Jersey) bol americký inžinier zaoberajúci sa elektronikou. Je po ňom pomenovaný tzv. Hartleyho oscilátor, ako aj Hartleyho transformácia – integrálna transformácia podobná Fourierovej transformácii. Významne tiež prispel v oblasti teórie informácií.
Jaromír Korčák

Prof. RNDr. Jaromír Korčák, DrSc., bol český predstaviteľ geografie, demografie a štatistiky, nositeľ Radu práce (1965). Sám o sebe uvádzal, že pracuje v obore mesológie (humánnej geografie).
Neue Deutsche Härte

Neue Deutsche Härte (doslova "Nová nemecká tvrdosť") je hudobný žáner, ktorý spája vplyvy hard rocku a heavy metalu s elektronickou hudbou. Žáner sa vyvinul v 90. rokoch 20. storočia a jeho názov sa rozšíril v roku 1995 po vydaní albumu "Herzeleid" skupiny Rammstein. Vyznačuje sa textami spievanými prevažne v nemčine. V skupine sú zastúpené elektrická gitara, basová gitara, (hlboký) spev, bicie a klávesy. V textoch bývajú obsiahnuté témy ako láska, nenávisť, žiarlivosť, sexualita, náboženstvo a smrť.
Najznámejšie skupiny.
ASP, Die Allergie, Der Bote, Die Apokalyptischen Reiter, die!, Eisbrecher, Eisenherz, Fleischmann, Joachim Witt, Hamatom, Heldmaschine, Joachim Witt, L'Âme Immortelle, Letzte Instanz, Leichenwetter, Maerzfeld,
Megaherz, Oomph!, Ost+Front, Rammstein, Richthofen, Riefenstahl, Rinderwahnsinn, Ruoska, Schwanensee, Schweisser, Silber, Sonnengott, Stahlhammer, Stahlmann, Stendal Blast, Stoneman, Treibhaus, Unheilig, Weissglut, Zellenpest, Stahlhammer, Subway to Sally, Tanzwut.
Čeľuste (film)

Čeľuste (orig. "Jaws") je americký triler film z roku 1975 natočený podľa úspešného románu Petera Benchleyho, ktorý voľne čerpal zo skutočných prípadov útoku žralokov pri pobreží New Jersey v roku 1916. V roku 1976 získal 3 zo 4 nominácií na Oscara v kategóriách najlepší strih (Verna Fields), najlepšia hudba (John Williams) a najlepší zvuk. Odborným poradcom pre nakrúcanie žraločích scén, ktoré pre film zrealizovali austrálski manželia Ron a Valéria Taylorovci, bol elasmobranchológ svetového mena, systematický zoológ a popredný špecialista na drsnokožce prof. Leonard J. V. Compagno. Vzhľadom na kontroverzie, ktoré film vyvolal, sa vo vzťahu k týmto skutočnostiam vyjadril aj pre slovenský dokumentárny film režiséra P. Hrabinského a kameramana Ernesta Grocha "Nehaňte žraloka" (1998), ktorý vznikol na základe dvoch expedícií slovenských novinárov do Juhoafrickej republiky (1996 a 1998).
Dej.
Dej sa odohráva vo fiktívnom rekreačnom meste Amity, ktoré každoročne navštívi mnoho turistov a rekreantov. Toto leto však veľa z nich nájde smrť v hladných čeľustiach žraloka modrého (Carcharodon carcharias). Nezostáva nič než čakať, až sa objaví niekto, kto bude mať dostatok odvahy na odstránenie obrovského zabijaka. Svoje šťastie tak skúša napríklad lovec žralokov Quint, ichtyológ Hooper, či policajt Brody.
Zaujímavosť.
Pre natáčanie boli vyrobené tri modely, resp. makety žraloka filmármi nazývaného "Bruce", ktorý pláva, hryzie a robí všetko, čo od neho človek s ovládaním požaduje. Stál niekoľko miliónov dolárov a dlho po natáčaní bol predvádzaný v bazéne ako rarita technológie filmových pomôcok.
Sveti Jure

Sveti Jure je najvyšším vrchom Biokova a s výškou zároveň tretí najvyšší vrch Chorvátska. Nachádza sa v strednej Dalmácii, v centrálnej časti pohoria, nad Makarskou. 
Na vrchol, kde sa nachádza vysielač (je vysoký a jeho vrchol je najvyšším pevným bodom krajiny) i kaplnka, vedie cesta. Rozhľad z vrcholu je najmä za jasných dní ďalekosiahly: vidieť veľkú časť Makarskej riviéry, čiernohorské masívy, no i vzdialené pohorie Monte Gargano v Taliansku.
Karnak

Karnak je chrámový komplex, hlavné kultovné stredisko boha Amona, v oblasti starovekého Vesetu pomenovaný podľa súčasnej dediny. Je najväčším chrámovým komplexom v Egypte, bol postupne stavaný a rozširovaný po dobu asi 1500 rokov. Na jeho výstavbe sa zúčastnila väčšina významných faraónov. 
Obrazová galéria.
&lt;br&gt;
Kanoistika na Letných olympijských hrách 2012

Kanoistika na Letných olympijských hrách 2012 v Londýne boli preteky, ktoré sa uskutočnili v dňoch 29. júla – 2. augusta 2012 na kanále Lee Valley White Water Centre (vodný slalom) a 6. – 11. augusta 2012 na kanále Eton Lake (rýchlostná kanoistika). Celkom 330 pretekárov štartovalo v 16 disciplínach (11 pre mužov, 5 pre ženy).
Oproti predchádzajúcim olympijským hrám boli mužské šprinty C1 a K1 na 500 m nahradené pretekmi na 200 m. Ďalšou zmenou bola absencia mužských pretekov C2 na 500 m, namiesto ktorých štartovali ženy v disciplíne K1 na 200 m.
BNP Paribas Open 2010

BNP Paribas Open 2010 bol spoločný tenisový turnaj mužov a žien, ktorý sa konal v dňoch od 9. do 22. marca 2010 na otvorených dvorcoch s tvrdým povrchom v americkom meste Indian Wells. Titul v dvojhre získal Chorvát Ivan Ljubičić, ktorý vo finále porazil Američana Andy Roddicka. Bol to jeho 10. titul v dvojhre na okruhu ATP. Titul v dvojhre žien získala Srbka Jelena Jankovićová, ktorá vo finále porazila Dánku Caroline Wozniacku. Bol to jej 12. titul v dvojhre na okruhu WTA. Titul vo štvorhre mužov získali Španieli Rafael Nadal a Marc López, ktorí vo finále porazili kanadsko-srbský pár Daniel Nestor, Nenad Zimonjić. Pre R. Nadala to bol šiesty a pre M. Lópeza druhý titul vo štvorhre na okruhu ATP. Titul vo štvorhre žien získali Češka Květa Peschkeová a Slovinka Katarina Srebotniková, ktoré vo finále porazili rusko-austrálsky pár Nadežda Petrovová, Samantha Stosurová. Pre K. Peschkeovú to bol 15. a pre K. Srebotnikovú 22. titul vo štvorhre na okruhu WTA. 
Víťazi.
Dvojhra mužov.
 Ivan Ljubičić vs. Andy Roddick 7-6(3) 7-6(5)
Dvojhra žien.
 Jelena Jankovićová vs. Caroline Wozniacka 6-2 6-4
Štvorhra mužov.
 Rafael Nadal / Marc López vs. Daniel Nestor / Nenad Zimonjić 7-6(8) 6-3
Štvorhra žien.
 Květa Peschkeová / Katarina Srebotniková vs. Nadežda Petrovová / Samantha Stosurová 6-4 2-6 10-5
Cyantific

Cyantific vlastným menom Jon Stanley je elektronický producent / DJ z Londýna. Cyantific bola pôvodne dvojica Jon Stanley a Matt Whitehead, ale rozpadli sa v roku 2009. Dvojica sa stretla na strednej škole, kde Matt bol členom heavy metalovej skupiny, a Jon zbieral drum and bassové nahrávky. Spoločne začali robiť hudbu pomocou jednoduchého sekvenčného softwaru na starom počítači. Po niekoľkých rokoch ladenia zvuku vydali svoje prvé vydanie na dnes už zaniknutom vydavateľstve Replicant Audio. Potom začali vytvárať 'Timescape', ktorý bol prijatý vydavateľstvom hudobníka Johna B. Jon robil DJa priamo v Londýne pred High Contrastom, ktorého zaujal 'Timescape'.
V roku 2006 po niekoľkých singloch vydali svoj debutový album "Ghetto Blaster". Na albume spolupracovali umelci Matrix a Logistics. V roku 2007 Jon dosiahol uznanie pre svoje DJské zručnosti a vyhral 2007 Xtra Bass cenu za 'best break through DJ'. V roku 2010 Cyantific odštartoval svoje vlastné rovnomenné vydavateľstvo. Prvé vydanie zahŕňa spoluprácu s Logistics nazvané 'Brighter Day' a sólový výkon nazvaný '88mph'.
Zvuk Cyantific je popisovaný ako experimentálny drum and bass.
Trancestep

Trancestep (alebo hovorovo nazývaný trance’n’bass producentom Johnom B) je subžáner drum and bassu.
Vyznačuje sa syntetizovanými melodickými prvkami prevzatými zo žánru trance v kombinácii s prvkami bicích a basovou linkou zo žánru drum and bass. S týmto štýlom sa možno stretnúť v predchádzajúcich prácach umelcov ako John B, Concord Dawn, Ill.Skillz, Muffler, Vortex Involute, Plejik, Ben Sage, Subsonik.
Matrix (hudobník)

Jamie Quinn, viac známy ako Matrix je londýnsky drum and bassový producent a DJ.
Quinn začal svoju hudobnú kariéru ako člen drum and bassovej dvojice Turbosound, ktorý bol podpísaný pod vydavateľstvom DJa SS F Project Records, ktoré je odnožou vydavateľstva Formation Records. Neskôr okolo roku 1994, Jamie začal vydávať sólové práce pod pseudonymom Matrix cez rôzne iné drum and bassové vydavateľstvá. Od tej doby robil DJa po celom svete a vydal množstvo nahrávok, vrátane niekoľkých cez jeho vlastné vydavateľstvo Metro Recordings. Tiež robil remixy pre skladby umelcov ako Justin Timberlake, Annie Lennox alebo Robbie Williams.
Ďalšie hudobné partnerstvo začalo, keď vpadol do sveta house hudby ako člen dvojice Goldtrix, ktorej hit s názvom „Trippin“ sa dostal do prvej desiatky.
Dávnejšie, Jamie spolupracoval s liverpoolskym producentom Brendanom Collinsom pod názvom Matrix &amp; Futurebound na vytvorení albumu "Universal Truth", ktorý vyšiel v lete 2007.
Mužská dvojhra na BNP Paribas Open 2010

Mužská dvojhra na BNP Paribas Open 2010 sa hrala ako súčasť BNP Paribas Open 2010 od 8. do 21. marca 2010. Titul získal Chorvát Ivan Ljubičić, ktorý vo finále porazil Američana A. Roddicka 7-6(3) 7-6(5). Bol to jeho 10. titul v dvojhre na okruhu ATP.
Nasadenie.
"Nižšie je zoznam nasadených hráčov. V zátvorkách je kolo, v ktorom vypadli."
Nebojsa

Nebojsa môže byť:
Barbara Mudrochová

Barbara Mudrochová (* 18. november 1975, Bratislava† 28. máj 1996, Columbia, Južná Karolína, USA) bola slovenská reprezentantka v synchronizovanom plávaní. Účastníčka MEJ 1992, ME 1993 a MS 1994. 
V marci 1995 u nej diagnostikovali akútnu leukémiu. Napriek tomu úspešne zvládla maturitu na francúzskom lýceu v Bratislave a začala študovať na Matematicko-fyzikálnej fakulte Univerzity Komenského v Bratislave. Po transplantácii kostnej drene v americkej Kolumbii sa štep v jej tele neprijal a v máji 1996 zomrela.
London Elektricity

London Elektricity je hudobný kolektív a (neskôr) skupina. Sú najznámejší ako predchodcovia živých drum and bassových vystúpení, aj keď ich hudba obsahuje prvky jazzu, funku a breakbeatu.
História.
Prvá podoba London Elektricity bolo duo Tony Colman a Chris Goss. Colman a Goss sú takisto zakladateľmi vydavateľstva Hospital Records ku ktorej sú London Elektricity podpísaní.
V roku 1999 vydali svoj debutový album "Pull the Plug" cez Hospital Records. Hoci zhromaždeniu hudobníkov prispela široká škála živých nástrojov (kontrabas, elektrická gitara, dychová sekcia, flauta, sláčiky), jazzová speváčka Liane Carroll poskytla vokály v dvoch skladbách, LP bolo v podstate štúdiovou prácou, pod dohľadom dvojice Colman a Goss.
V roku 2002 odišiel Chris Goss, ktorý sa sústredil na riadenie Hospital Records, takže London Elektricity zostal sólovým projektom Tonyho Colmana. Druhý album "Billion Dollar Gravy" bol vydaný v roku 2003. Počas nahrávania albumu zhromaždení hudobníci sa spojili do skupiny a Colman sa rozhodol prerobiť London Elektricity na skupinu so živými nástrojmi. Zostava obsahovala členov Colman, Andy Waterworth, Landslide, MC Wrec, Jungle Drummer, Liane Carroll a Robert Owens, okrem iných. V roku 2004 vydali živé DVD s názvom "".
V roku 2005 vydali svoj tretí album "Power Ballads" tiež ako živá skupina. London Elektricity oznamujú na tlačovej konferencii na Warwickej univerzite pri príležitosti drum and bassového večierku dňa 2. decembra 2005, že končia so svojimi živými vystúpeniami. Od roku 2006 sa vydáva Tony Colman na sólovú dráhu a používa pseudonym London Elektricity. Lianne Carroll je v roku 2005 vyhlásená za víťazku ceny Jazz Award rádiom BBC a teraz rozbieha svoju vlastnú sólovú kariéru. Nový remixer skupiny je od roku 2007 Ben Nguyen.
Tony Colman prezentuje podcast Hospital Records vytvorený Mattom Rileym ako Hospital HQ. Podcast nedávno vyhral cenu 'Best Podcast' v BT Digital Music Awards, a má viac ako 30,000 stiahnutí. Podcast pravidelne zahŕňa špeciálnych hostí, ktorí sú podpísaní pod Hospital Records ako napríklad Logistics.
Štvrtý album London Elektricity "Syncopated City" bol vydaný v septembri 2008. Mesiac predtým bol označený jeho Essential Mix na BBC Radio 1. London Elektricity je jeden z hudobníkov v Hospital Records, ktorý píše nový album pre vydanie v roku 2010.
Vplyvy.
Podľa jeho myspace stránky, vplyvy Tonyho Colmana obsahujú rad hudobníkov ako Talking Heads, Fela Kuti, Kraftwerk, Brian Eno, Led Zeppelin a iní. Žánre ako Jazz, Soul, Latin, Dub, Rock, a dokonca aj Punk, sú jasné v mnohých piesňach London Elektricity ako napríklad „Rewind“, „Attack Ships on Fire“, „South Eastern Dream“, „Do You Believe“ (a jej dub verzia „Dub You Believe“), „Main Ingredient“, „Remember the Future“, „Round the Corner“ a „Song in the Key of Knife“ (s akustickou basovou linkou).
Mária Dzureková

Mária Dzureková (* 9. máj 1984, Bratislava) je bývalou slovenskou reprezentantkou v synchronizovanom plávaní. V auguste 2004 vytvorila pár s Luciou Molnárovou. V decembri 2006 ukončila spoluprácu s Luciou Molnárovou a spojila sa s ruskou dvojicou Natália Zlobinová a Svetlana Blochinová. Keďže ruské akvabely nezískali slovenské občianstvo, ďalšou partnerkou Dzurekovej sa stala Silvia Spišeková. Dzurekovej so Spišekovou sa nepodarilo kvalifikovať sa na OH 2008 v Pekingu. V roku 2009 uprednostnila záver štúdia pred štartom na MS v Ríme.
Ženská dvojhra na BNP Paribas Open 2010

Titul získala Srbka Jelena Jankovićová, ktorá vo finále porazila Dánku Caroline Wozniacku , . Bol to jej 12. titul v dvojhre na okruhu WTA.
Katarína Havlíková

Katarína Havlíková (* 8. február 1981, Bratislava) je bývalou slovenskou športovkyňou v synchronizovanom plávaní. Spolu s Veronikou Feriancovou sa zúčastnila Olympijských hier 2004 v Aténach, kde obsadili v disciplíne páry 22. miesto.
Billion Dollar Gravy

Billion Dollar Gravy je tretí drum and bassový album London Elektricity vydaný v roku 2003. Album je známy pre účinkovanie hudobníkov naživo, ako sú Jungle Drummer (bicie), Liane Carroll (jazzové vokály), Andy Waterworth (kontrabas), Robert Owens (spev), a iní, podobne ako v debutovom albume "Pull the Plug".
Národní divadlo

Národní divadlo môže byť:
Robert G. Edwards

Robert Geoffrey Edwards, CBE (* 27. september 1925, Batley, Spojené kráľovstvo – † 10. apríl 2013) bol britský fyziológ, priekopník reprodukčnej medicíny a umelého oplodnenia. 
Spolu s chirurgom Patrickom Steptoeom (19131988) úspešne vyskúšali koncept umelého oplodnenia, ktorý viedol k narodeniu prvého „"dieťaťa zo skúmavky"“, Louise Brownovej, 25. júla 1978. V roku 2010 získal Nobelovu cenu za „vyvinutie a zdokonalenie metódy oplodnenia in vitro“.
River Plate Aruba

Club Aruba River Plate, známy tiež ako River Plate alebo jednoducho River, je arubínsky športový klub známy hlavne pre jeho futbalový tím, založený v roku 1953. Jeho domácim sídlom je časť Madiki, Oranjestad, a svoje domáce zápasy hrá na štadióne Guiilermo P. Trinidad Stadium.
Súčasná zostava.
" 2º
" 3º
 
"Legenda: B - Brankár, O - Obranca, Z - Záložník, Ú - Útočník"
Wang Meng

Wang Meng (, , * 15. október 1934, Peking, Čína) je jeden z najvýznamnejších súčasných čínskych spisovateľov a bývalý minister kultúry.
Mladosť a vyhnanstvo.
Do Komunistickej strany Číny vstúpil počas štúdií na strednej škole roku 1948. Po vzniku ČĽR pôsobil v rokoch 1949 až 1957 v Komunistickom zväze mládeže, v tomto období sa taktiež začal venovať písaniu. Roku 1953 vydal svoju prvotinu "Nech žije mladosť" (青春万岁) a roku 1955 prvú poviedku "Fazuľka" (小豆儿).
V roku 1956 spustil Mao Ce-tung kampaň "Hnutie sto kvetov", v ktorom povzbudzoval intelektuálov, aby vyjadrili svoj názor na vývoj v krajine. Wang vydal poviedku "Nový príchodzí na organizačnom oddelení" (组织部新来的年青人), v ktorej opisoval konflikt medzi mladými idealistmi a starými byrokratmi. Poviedka bola najprv prijatá s nadšením, keď však bola nasledujúceho roku kampaň zrušená a nahradená Hnutím proti pravičiarom, bola poviedka zakázaná, Wang Meng označený za pravičiara a dostal zákaz publikovať.
V roku 1958 bol poslaný na prevýchovu prácou na vidiek v okolí Pekingu, v roku 1963 ho poslali až do Ujgurskej autonómnej oblasti Sin-ťiang. V Sin-ťiangu sa naučil po ujgursky a preložil do čínštiny niekoľko ujgurských literárnych diel. Rehabilitovaný bol až po konci Kultúrnej revolúcie (1966 – 1976) a roku 1978 sa po pätnástich rokoch vrátil do Pekingu.
Rehabilitácia.
V nasledujúcich rokoch napísal množstvo poviedok a esejí, v ktorých sa zameriava hlavne na obdobie Kultúrnej revolúcie, a preto patrí k hlavným predstaviteľom tzv. literatúry rán. Zaoberal sa však aj súčasnosťou a do Číny priniesol naratívnu metódu „prúd vedomia“. V roku 1983 sa stal šéfredaktorom časopisu "Ľudová literatúra" (人民文学) a roku 1985 sa stal ministrom kultúry ČĽR. Počas udalostí na Námestí nebeského pokoja v roku 1989 vyjadril ako jediný člen vlády podporu protestujúcim študentom a krátko nato bol konzervatívnym krídlom zo svojho postu zosadený. 
V súčasnosti žije v Pekingu, pôsobí ako profesor alebo honorárny profesor na viacerých čínskych univerzitách a stále sa venuje písaniu. Do slovenčiny bola preložená jeho poviedka "Srdce trvalky".
Syncopated City

Syncopated City je štvrtý štúdiový album a šiesty album celkovo liquid funkového projektu London Elektricity. Bol vydaný na LP dňa 1. septembra 2008, na CD dňa 26. septembra 2008 a na digitálne sťahovanie o deň neskôr. Pred vydaním albumu, niektoré z piesní boli hrané na Hospital Podcast predstavované frontmanom London Elektricity Tonym Colmanom.
Deň po vydaní 27. septembra 2008 London elektricity vystupuje na „World of Drum &amp; Bass: The Big One“ festivale v Moskve, kde bol headlinerom LTJ Bukem &amp; MC Conrad.
Album obsahuje vokály Tony Colman, s Liane Carroll v piatich skladbách. Elsa Hedberg a Tomahawk takisto spolupracovali ako speváci v skladbách „Just One Second“ a „Attack Ships On Fire“ jednotlivo. LP verzia neobsahuje skladby „South Eastern Dream“, „Attack Ships on Fire“, „Outnumbered“ a „Syncopated City Revisited“, ale obsahuje unikátnu skladbu „Maybe I Was Wrong“ v spolupráci so spevákom Patom Fulgonim. „Maybe I Was Wrong“ bola neskôr použitá v bonusovej verzii Japonského špeciálneho vydania dňa 30. novembra 2008.
Propagačné video bolo natočené pre singel „All Hell Is Breaking Loose“.
Jungle Drummer

Chris Polglase, profesionálne známy ako Jungle Drummer je drum and bassový bubeník. Je najviac známy pre jeho prácu s DJ Fu (kto mixuje a scratchuje, zatialčo Polglase vystupuje) a živú drum and bassovú skupinu London Elektricity. Takisto hral s umelcami ako Grooverider, Timbaland, A Guy Called Gerald, a iní.
Netsky

Boris Daenen (* 22. marec 1989, Edegem, Belgicko), viac známy ako Netsky, je belgický drum and bassový producent. Meno Netsky pochádza z názvu rovnomenného počítačového vírusu.
História.
Netsky produkuje hudobný žáner liquid funk s viacerými inštrumentálnymi vrstvami a častými vokálmi.
Koncom roku 2009, Netsky podpísal nahrávaciu zmluvu s vydavateľstvom Hospital Records, rovnakým ako u iných liquid funk umelcov ako High Contrast a London Elektricity. Netsky je momentálne podpísaný výhradne pod Hospital Records a tiež sa objavil na Hospital Podcast. Hospital Records vydalo pre Netsky rovnomenný debutový album dňa 31. mája 2010.
Ill.Skillz

Ill.Skillz je drum and bassová skupina vytvorená vo Viedni v Rakúsku v roku 2001. Skupina sa skladá z Davida „D.Kay“ Kulenkampffa a Philippa „Raw.Full“ Roskotta, ktorí sa stretli v roku 1999, pokým boli zapojení do propagácie s trife.life! partiou.
Termochromizmus

Termochromizmus je ľahko pozorovateľná, zreteľná, reverzibilná zmena farby v rozsahu teplôt limitovanom bodom varu u kvapalín, bodom varu rozpúšťadla u roztokov a v prípade tuhých látok, bodom topenia.
Táto definícia je aplikovateľná na mnohé anorganické aj organické materiály, ale pojem "termochromický" sa používa aj v rôznych technologických oblastiach, ktoré tak ako teplo, zohľadňujú aj ďalšie externé vplyvy na zmenu farby, napr. termochromické pigmenty.
Triedy termochromických organických systémov.
Molekulárne systémy a molekuly, ktoré vykazujú reverzibilný termochromizmus môžu byť klasifikované na: 
Termochromizmus u spiropyránov.
Príkladom termochromizmu sú farebné zmeny u bis-spiropyránov. Bezfarebný bis-spiropyrán (1) zmenil svoju farbu na červenú, pri zohrievaní v n-propanole pri teplote 60 °C, a to v dôsledku vzniku mono-merakyanínovej formy (2). Ďalšie zohrievanie na 70 °C spôsobilo zmenu farby na modrú, v dôsledku vzniku bis-merakyanínovej formy (3).
Aplikácia termochromizmu.
Praktické využitie majú kvapalné kryštalické fázy a konjugované polyméry, ktoré sa používajú v optických indikátoroch teplôt a pri termálnom zázname.
Termochromické pigmenty.
Termochromické pigmenty sa objavujú v nespočetných aplikáciách, hlavne ako farebné atramenty a farby. Farby sa dajú použiť na rôzne substráty, na kovy, polypropylén, polyetylén, PVC a polystyrén. Farebné atramenty sa používajú na rôzne tlačové procesy, v monitoroch, hĺbkotlačové platne a flexografiku. Tieto termochromické materiály boli taktiež aplikované na textilné materiály a výšivky.
Chromogénne termotropné gély.
Termotropné gély alebo kvapaliny sú materiály, ktoré sú schopné reverzibilnej zmeny farby z transparentného stavu do mliečne bieleho stavu pri určitej teplote, alebo nad špecifickým pásmom teplôt.
Možnosti ich použitia predstavujú hlavne prepínateľné súčasti skla, ktoré sa používajú pri ochrane proti slnečnému žiareniu v budovách.
Ass to mouth

Ass to mouth (po slovensky doslova zo zadku do pusy) je hovorový termín pre situáciu, keď sa vyberie penis z ritného otvoru (anusu) partnera/partnerky a následne sa vloží do úst partnera či partnerky. Pri tejto praktike existuje nebezpečenstvo, že subjekt môže získať sexuálne prenosné choroby, ako genitálny herpes vírus či HIV. Ďalším rizikom je zanesenie črevných parazitov do úst či získania hepatitídy typu A.
V populárnej kultúre.
Ass to mouth bolo terčom diskusie v americkom filme Clerks II, kde postava Dante varuje postavu Randal: „"you never go ass to mouth!"“